সাইবার ক্রাইমের সংখ্যা দিনে দিনে বেড়েই চলেছে। সাধারণ মানুষ থেকে শুরু করে সেলিব্রিটি, যে কেউই সাইবার হ্যাকিং-এর শিকার হচ্ছেন। আর এবার সাইবার হ্যাকিং-এর শিকার হলেন অভিনেত্রী হংসিকা মোতওয়ানি। তাঁর ল্যাপটপ থেকে যাবতীয় তথ্য হ্যাক করে নিল হ্যাকাররা। তাই হংসিকা তড়িঘড়ি পুলিশের সাইবার ক্রাইম শাখায় অভিযোগ দায়ের করেন। পুলিশ তাঁর ল্যাপটপ বাজেয়াপ্ত করে এবং সমস্ত ডেটা পুনরুদ্ধার করার চেষ্টা করছে। পুলিশ জানিয়েছে, যত তাড়াতাড়ি সম্ভব অপরাধীকে খুঁজে বের করার চেষ্টা করছে।
আরও পড়ুন
শ্রুতি হাসানকে খুনের হুমকি দিল কে?
বেগমজানের আইটি অ্যাকাউন্ট হ্যাক করে এক কাণ্ড ঘটালেন হ্যাকার!
বয়স ১৬ থেকে ৩৬-এর মধ্যে? তবে সাইবার দুনিয়ায় আপনার বিপদ সবচেয়ে বেশি!
সূত্রের খবর, ল্যাপটপে নাকি তাঁর অনেক ব্যক্তিগত ছবি ছিল। তার জেরেই কি তড়িঘড়ি থানায় গেলেন হংসিকা? একথা সত্যি যে, এর আগেও বেশকিছু অভিনেত্রী সাইবার হ্যাকিং-এর শিকার হয়েছেন। আর এই জন্যই আজকের দিনে বহু অভিনেত্রীই প্রাইভেসি নিয়ে খুবই চিন্তিত। দিনে দিনে যেভাবে সাইবার হ্যাকিং-এর সংখ্যা বাড়ছে, তাতে সকলেরই ব্যক্তিগত তথ্য ফাঁস হয়ে যাওয়ার দুশ্চিন্তা রয়েছে।